|  |
| --- |
| НАРУЧИЛАЦ: ИНСТИТУТ ЗА ЈАВНО ЗДРАВЉЕ ВОЈВОДИНЕ  АДРЕСА: Футошка 121, 21000 Нови Сад  БРОЈ: 01-689/2  ДАТУМ: 16.04.2021 |

## П О З И В

**за достављање понуда**

**НА-13/2021**

У складу са Планом набавки Института за јавно здравље Војводине за 2021. годину, на које се не примењује Закон о јавним набавкама, позивамо вас да доставите понуду за набавку услуга **сателитског праћења возила**;

Понуду доставити на обрасцу који се налази у прилогу овог позива. Обавезно попунити све податке у обрасцу.

**Набавка није обликована по партијама**.

**Критеријум за оцену и рангирање понуда**: Најнижа понуђена цена

**Цена:** Понуђач је дужан да искаже јединичну цену и укупну цену, без ПДВ-а и са ПДВ-ом.

**Рок плаћања:** 30 дана од дана пријема регистроване фактуре у Централном регистру фактура.

**Начин достављања понуда:** Понуде са припадајућом документацијом се достављају путем

А) поште или лично у седишту наручиоца, на адреси: Футошка 121, 210000 Нови Сад, у затвореној коверти са назнаком „Понуда за набавку услуга сателитског праћења возила“

или

Б) електронским путем на е-маил адресу: marko.nikolic@izjzv.org.rs

**Рок за подношење понуда:** Рок за подношење понуда је **10** дана од дана упућивања позива за подношење понуда, односно до **26.04.2021.** године у 14:00 часова Све понуде које пристигну на адресу наручиоца до назначеног рока, сматраће се благовременим. Неблаговремене понуде се неће разматрати и биће неотворене враћене понуђачу.

**Контакт особа:** Марко Николић, телефон 063/630-025, путем електронске поште: marko.nikolic@izjzv.org.rs

УСЛОВИ ЗА ПОНУЂАЧЕ:

* Понуђач мора да има минимум три запослена лица

Испуњеност услова, за учешће у поступку набавке, понуђач потврђује попуњавањем и потписивањем обрасца понуде

**СПЕЦИФИКАЦИЈА УСЛУГА САТЕЛИТСКОГ ПРАЋЕЊА ВОЗИЛА, НА - 13/2021:**

**Услуга сателитског праћења возила** обухвата следеће:

|  |  |  |  |
| --- | --- | --- | --- |
| **Редни број** | **Назив** | **Јединица мере** | **Количина** |
| **1.** | **Услуга сателитског праћења возила** | комад | 22 |

Опис захтева:

* Период пружања услуге 1 година
* Услуга праћења за 22 возилa
* Уређаји и SIM картице се дају на коришћење без продаје уређаја. Ови уређаји и SIM картице остају у власништву даваоца услуге и сви трошкови одржавања и сервисирања уређаја и SIM картице су трошак даваоца услуге.
* Давалац услуга мора поседовати **СОПСТВЕНИ НАДЗОРНИ** центар са диспечерима 24/7 у Републици Србији.
* Обезбедити услове код примаоца услуге за:
  + Самостално коришћење система са увид у локацију возила преко интернета (стање (рад) мотора, историју кретања возила, пређена километража, ...).
  + Рад без губитка података – обезбедити пренос података из главног надзорног центра даваоца услуга до примаоца услуга.
  + Рад у windows окружењу – језик српски.
* Омогућити могућност за надоградњу система према захтевима примаоца услуга.
* Обезбедити обуку за коришћење.
* Обезбедити телефонску подршки 24 часа дневно, а сервис и/или замену уређаја у року од 48 сати.

**ТЕХНИЧКИ УСЛОВИ**

Технички захтеви за GPS уређај:

Понуђени GPS уређај треба да има минимално следеће карактеристике:

1. Напајање у опсегу 9-32 V,
2. Потрошња до 50 Ma (просечно у нормалном режиму рада) тј. Мање од 2 mA у хибернацији,
3. Подршка за све GSM фреквенције (850/950/1800/1900 MHz(, интегрисана GSM антена,
4. Подршка за SMS и/или GPRS комуникацију (приоритетни канал је GPRS),
5. Интерни лог за око 5000 догађаја/телеграма,
6. Интегрисани детектор покрета,
7. Детекција рада мотора,
8. Детекција напона акумулатора у возилу,
9. Радна температура у опсегу -30° C do +70° C

Произвођач GPS уређаја треба да поседује следеће сертификате:

1. Валидан ISO 9001:2008 сертификат за област производње уређаја за аутоматско лоциранје возила
2. Валидни сертификат о сагласности са RoHS декларацијом.

Произвођач GPS уређаја треба да поседује следеће сертификате за GPS уређај:

1. Сертификат о сагласности са стандардом: FCC Part 15, Sub-part B, Class B
2. Сертификат о сагласности са хомологацијом за моторна возила: Е 13
3. Сертификат о сагласности са стандардом: EN 301 489-1
4. Сертификат о сагласности са стандардом: EN 301 489-3
5. Сертификат о сагласности са стандардом: EN 301 489-7
6. Сертификат о сагласности са стандардом: EN 301 511
7. Сертификат о сагласности са стандардом: 300 440

Технички захтеви за главни надзорни центар даваоца услуга:

Надзорни центар даваоца услуга треба да испињава следеће захтеве:

1. Да се налази у Републици Србији,
2. Непрекидан рад са 24-часовним присуством оператера (укључујући викенде и празнике),
3. Беспрекидно напајање са аутономијом од минимално 6 сати у случају испада електричне мреже,
4. Резервни сервер који обезбеђује рад центра без прекида у случају отказа главног сервера

*НАПОМЕНА: у укупну понуђену цену морају бити урачунати сви трошкови (трошкови материјала и делова, трошкови рада и сл.)*

Понуђена добра која не поседују захтеване карактеристике и квалитет, сматраће се неодговарајућим. Понуђач је дужан да овај образац потпише и печатом овери чиме потврђује да понуђена добра испуњавају захтеване услове квалитета.

Место и датум Понуђач

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ м.п. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОБРАЗАЦ ПОНУДЕ број : \_\_\_\_\_\_\_\_**

|  |  |
| --- | --- |
| **ЗА НАБАВКУ НА - 13/2021 „Услуга сателитског праћења возила“** | |
| НАЗИВ ПОНУЂАЧА: |  |
| СЕДИШТЕ ПОНУЂАЧА: |  |
| УЛИЦА И БРОЈ: |  |
| МАТИЧНИ БРОЈ: |  |
| ПИБ: |  |
| ТЕКУЋИ РАЧУН И НАЗИВ БАНКЕ |  |
| ОДГОВОРНА ОСОБА |  |
| КОНТАКТ ОСОБА: име и презиме, телефон, |  |
| АДРЕСА ЕЛЕКТРОНСКЕ ПОШТЕ (e-mail адреса) |  |

|  |  |  |  |  |  |  |
| --- | --- | --- | --- | --- | --- | --- |
| **Ред. број** | **Назив** | **Јединица мере** | **Количина** | **Јединична цена без ПДВ-а** | **Укупна вредност без ПДВ-а** | **Укупна вредност са ПДВ-ом** |
| **1.** | Услуга сателитског праћења возила на месечном нивоу | комад | 22 |  |  |  |
|  | Укупна вредност за 12 месеци | месец | 12 |  |  |  |

У складу са захтевом и упутствима за подношење понуде за наведену набавку нудимо вам наведене услуге, сходно наведеној спецификацији и условима, по цени од:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а

(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

**РОК ЗА УГРАДЊУ УРЕЂАЈА** \_\_\_\_\_\_\_\_\_\_\_\_\_\_\_\_\_(Максимално 15 дана)

Број запослених лица:\_\_\_\_\_\_ ( Најмање 3 лица)

**РОК ВАЖЕЊА ПОНУДЕ:**

Понуда важи \_\_\_\_\_\_\_\_ дана од дана отварања понуда (понуђач уписује број дана важења понуде – не може бити краћи од 30 дана од дана отварања понуда).

*Напомена: понуђач уписује број дана важења понуде – не може бити краћи од 30 дана од дана отварања понуда.*

**РОК ПЛАЋАЊА:**

Рок плаћања износи 30 дана за извршене услуге у претходном месецу од достављања исправно регистрованог рачуна у Централном регистру фактура.

*Напомена: Понуда са авансним роком плаћања ће се сматрати неприхватљивом.* ***Исправно достављен Регистрован рачун у Централном регистру фактура, представља основ за плаћање уговорне цене****.*

**УСЛОВИ ПОНУДЕ:**

- Понуду достављамо за све ставке у складу са спецификацијом и напоменом.

- Укупна понуђена цена за све ставке из спецификације и напомене, без пдв-а, су коначне, са свим урачунатим трошковима и евентуалним попустима.

Понуђач прихвата све захтеве Наручиоца дефинисане у овом позиву за подношење понуда.

Место и датум Понуђач

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ м.п. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Институт за јавно здравље Војводине са седиштем у Новом Саду, ул. Футошка бр.121, матични број: 08246912, ПИБ:100452714, рачун број: 840-692667-61 који се води код Управе за трезор – Филијала Нови Сад, кога заступа в.д. директор проф. др Владимир Петровић (у даљем тексту: Корисник услуге)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Пружалац услуге), рачун број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_\_\_\_\_\_\_\_\_ ПИБ: \_\_\_\_\_\_\_\_\_\_\_\_\_\_\_\_\_\_\_,

закључили су дана \_\_\_\_\_\_.2021. године,

**УГОВОР О НАБАВЦИ УСЛУГА**

**сателитско праћење возила**

**НА-13/2021**

**ПРЕДМЕТ УГОВОРА**

**Члан 1.**

Предмет овог Уговора (у даљем тексту: Уговор) је регулисање међусобних права и обавеза уговорних страна у вези са пружањем услуге сателитског праћења возила.

Списак возила која су предмет сателитског праћења дат је у Прилогу 1. и чини саставни део овог Уговора.

Осим возила наведених у Прилогу 1, уговорне стране могу током трајања овог Уговора уговорити увођење ГПС система за сателитско праћење у додатна возила Корисника услуге, у ком случају ће уговорне стране своја права и обавезе регулисати закључењем анекса овог Уговора.

**Члан 2.**

Пружалац услуга се обавезује да:

1. Организује уградњу ГПС уређаја у возила Корисника услуга;

2. Континуирано врши надзор над возилима Корисника услуге, осим у случају наступања догађаја који су независни од воље и могућности утицаја уговорних страна, као што су: пад система мобилне телефоније, прекид комуникационих веза, слабљење или губитак ГСМ сигнала на одређеним територијама, нестанак електричне енергије у Надзорном центру у временском периоду дужем од 5 сати, непостојање или недовољна прецизност локације возила коју пружају сателити ГПС система, квар на ГПС уређају у возилу до тренутка замене истог у овлашћеном сервису као и у случајевима више силе;

3. Кориснику услуге пружи могућност увида у локацију возила, обележавање локација од интереса, брзину кретања возила, стања рада мотора возила, пређене километраже, напона главног акумулатора возила и историје кретања возила – информација за анализу кретања возила;

4. Пружи логистичку подршку за рад на Wеб апликацији

5. Чува податке о кретању и раду возила Корисника услуге за време трајања овог Уговора. У случају испуњења или раскида уговора, Пружалац услуге ће податке предати Кориснику услуге или их брисати у року од 15 дана од дана раскида Уговора, односно повлачења пристанка, а друге податке који нису од значаја или које Корисник услуге одбије да преузме Пружаоца услуге ће уништити у року од осам дана.

На пословима сателитског праћења возила раде оператери Пружаоца услуга

**Члан 3.**

ГПС уређај из члана 2. став 1. алинеја 1. који се инсталира у свако возило из Прилога 1, обухвата следеће елементе:

1. ГПС уређај – централна јединица;

2. Каблове за монтажу у возило;

3. СИМ картицу која се може користити само за сврхе надзора возила.

**ЦЕНА УСЛУГЕ**

**Члан 4.**

Трошкови уградње ГПС уредјаја као и сви трошкови одржавања и поправке ГПС уређаја падају на терет Пружаоца услуга

ГПС уређаји након истека овог Уговора остају у власништву Пружаоца услуга

**Члан 5.**

Корисник услуге се обавезује да Пружаоцу услуга на име услуге сателитског праћења возила плаћа месечну накнаду у износу од \_\_\_\_\_\_\_\_ динара по возилу, што за **22** возила износи укупно \_\_\_\_\_\_\_\_динара без ПДВ-а односно са ПДВ-ом \_\_\_\_\_\_\_\_што обухвата и месечне комуникационе трошкове у земљи, све у року од 15 дана од дана достављања рачуна Пружаоца услуга за услуге извршене у претходном месецу.

**ЗАШТИТА ПОДАТАКА**

**Члан 6.**

Уговорне стране преузимају обавезу да све врсте података о личности, које су им доступне у складу са овим Уговором, чувају и обрађују искључиво у сврхе предвиђене Уговором и у складу са Законом о заштити података о личности, Законом о заштити потрошача и Законом о заштити корисника финансијских услуга важећим у Републици Србији.

**Члан 7**.

Пружалац услуге као и њихови запослени дужни су да као тајну у складу са законом и другим прописима којима се уређује тајност података, чувају све податке које сазнају у извршавању Уговора, осим у случајевима предвиђеним законом.

Обавеза из става 1. овог члана траје и по престанку обављања делатности, односно по престанку радног односа запослених, две године од дана престанка обављања делатности, односно од престанка радног односа запосленог.

**Члан 9.**

Потписивањем овог уговора, Корисник услуге прихвата у целости све услове у вези са праћењем возила, те изјављује да је након обуке спроведене од стране Пружаоца услуге, у потпуности упознат са упутствима Пружаоца услуге и да је сагласан са њима.

**ТРАЈАЊЕ УГОВОРА**

**Члан 10**.

Овај уговор се закључује на период трајања од 1 ( једне ) године, с тим што се период важења може продужити за исти период након спроводјења поступка за набавку услуга ГПС праћења.

**Члан 11.**

По престанку важења овог Уговора, Пружалац услуга је дужан да демонтира уграђене уређаје, најкасније до поцетка вазења новог уговора, уколико се мења пружалац услуга.

Трошкове демонтаже сноси Пружалац услуга.

**Члан 12**.

Уговор производи правно дејство од дана потписивања од стране овлашћених лица уговорних страна.

Пружалац услуга ће у року од осам дана од дана закључења Уговора, доставити месно надлежној полицијској управи обавештење о закљученом уговору.

Обавештење из претходног става се доставља месно надлежној полицијској управи и у случају закључења анекса Уговора, као и раскида Уговора, у року од осам дана од дана настале промене.

**Члан 14**.

Уговорне стране ће све евентуалне спорове у примени овог Уговора првенствено решавати мирним путем, на основу међусобног поверења и добрих пословних обичаја, а у противном уговарају месну надлежност Привредног суда у Новом Саду.

**Члан 15.**

Овај уговор је сачињен у 3 (три) истоветних примерака, од којих 2 (два) примерка задржава Наручилац за своје потребе, а 1 (један) добављач.

**ПРУЖАЛАЦ УСЛУГЕ КОРИСНИК УСЛУГЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**